# Bilag A

# Generalforsamling 2025 – Indkomne forslag fra bestyrelsen

**Vedtægtsændringer:**

Bestyrelsen ønsker at ændre vedtægterne.

Som et tillæg til **§4 Indmeldelse** ønsker vi tilføjet et afsnit om muligheden for ekskludering af medlemmer. Følgende afsnit ønskes tilføjet efter den nuværende tekst i §4:

Eksklusion af medlemmer.

Bestyrelsen kan ekskludere et medlem, hvis vedkommende

1. Groft overtræder vedtægterne eller andre regler vedtaget af bestyrelsen
2. Udviser usportslig, truende, voldelig eller krænkende adfærd overfor andre medlemmer eller gæster i klubben
3. Skader klubbens omdømme, fællesskab eller interesser
4. Ikke betaler kontingent senest en måned efter udsendt opkrævning

Beslutningen om eksklusion kræver et flertal efter afstemning i bestyrelsen.

En ekskludering vil træde i kraft omgående efter beslutningen er taget.

Begrundelse:

Bestyrelsen ønsker at ændre §4, da vi er blevet opfordret til det fra både kommunen og DGI. Der har været flere sager i årenes løb i andre foreninger, hvor tingene er endt med retssager, fordi der ikke har været en paragraf om emnet i vedtægterne.